b'\n_START_ARTICLE_\nBrorsenov komet\n_START_SECTION_\nOdkritje in opazovanja\n_START_PARAGRAPH_\nKomet je bil v prison\xc4\x8dju 25. februarja 1846, kar je samo en dan pred odkritjem, pozneje (27. marca) se je pribli\xc5\xbeal Zemlji na razdaljo 0,52 a.e. Zaradi tega je koma kometa narasla. Johann Friedrich Julius Schmidt je ocenil, da je bila 9. marca velika 3 do 4 kotne minute. Nazadnje so ga videli 22 aprila, ko je bil 20\xc2\xb0 oddaljen od severnega nebesnega pola. Ocenili so, da je njegova obhodna doba okoli 5, 5 let. Kot so predvidevali, so ga leta 1851 izgubili, ko je bil od zemlje oddaljen samo 1,5 a.e._NEWLINE_Poznavanje kometove tirnice je precej nezanesljivo, posebno \xc5\xa1e po pribli\xc5\xbeevanju kometa Jupitru v letih 1854 in 1857. Astronom Karl Christian Bruhns je na\xc5\xa1el komet 18. marca 1857. Hitro so izra\xc4\x8dunali njegovo tirnico in ugotovili, da je res komet 5D/BRorsen, \xc4\x8deprav se izra\xc4\x8duni niso popolnoma ujemali s predvidevanji. Kometu so sledili do junija 1857. Izgubili so ga leta 1862 in ponovno na\xc5\xa1li leta 1868. Mo\xc4\x8dno pribli\xc5\xbeanje Jupitru je skraj\xc5\xa1alo njegovo obhodno dobo tako, da so ga zopet opazili leta 1873. Zelo ugodno za opazovanje je bilo leto 1879, ko so ga lahko opazovali celo \xc5\xa1tiri mesece. Leta 1862 so ga zopet izgubili, prav tako ga niso mogli opazovati niti leta 1890. Naslednje pojavljanje bi moralo biti leta 1901, vendar ga niso registrirali._NEWLINE_Trenutno spada ta komet med izgubljene komete.'